----

----

III Paziņojumi

Eiropas Dzelzceļu aģentūra

----

PAZIŅOJUMS PAR VAKANTO EIROPAS DZELZCEĻU AĢENTŪRAS IZPILDDIREKTORA AMATU

(2004/C 181 A/01)

Aicinām pieteikties uz izpilddirektora amatu Eiropas Dzelzceļu aģentūrā, kura dibināta ar Eiropas Parlamenta un Padomes 2004. gada 29. aprīļa Regulu (EK) Nr. 881/2004 (OV L 164, 30.4.2004.) par Eiropas Dzelzceļu aģentūras izveidi. Aģentūras mītne būs Lillē/Valansjenā, Francijā.

Aģentūra dibināta tādēļ, lai tā sniegtu Komisijai un dalībvalstīm tehnisku palīdzību dzelzceļu drošības un sadarbspējas jomā.

Saistībā ar savu kopējo transporta politiku Kopiena ir pieņēmusi tiesību aktus, kuros gan juridiski, gan tehniski paredzēta pakāpeniska integrētas Eiropas dzelzceļu zonas izveide. Tālab ir jāizstrādā un jāievieš sadarbspējas tehniskās specifikācijas un kopīgi jārisina ar dzelzceļu drošību saistītie jautājumi. Aģentūras pamatuzdevums būs vadīt šo pasākumu izstrādi.

Plašākas ziņas par plānoto aģentūras darbu varat izlasīt tīmekļa vietnē: http://europa.eu.int/comm/dgs/energy_transport/index_en.html

Amata apraksts

Izpilddirektors ir aģentūras likumīgais pārstāvis un aģentūras sabiedriskais tēls un atskaitās valdei. Viņam ir šādi pienākumi:

Vajadzīgā kvalifikācija un pieredze

Neatkarība un interešu deklarācija

Izpilddirektoram ir jāsniedz deklarācija, ar kuru viņš apņemas strādāt sabiedrības labā un būt neatkarīgs, kā arī deklarācija par interesēm, kuras var uzskatīt par tādām, kas kaitē viņa neatkarībai. Tālab kandidātiem līdz ar amata pieteikumiem būs jāiesniedz apliecinājums, ka viņi vēlas sniegt šīs deklarācijas.

Iecelšana amatā un darba nosacījumi

Valde no Komisijas sastādīta saraksta izvēlas un ieceļ amatā izpilddirektoru. Komisija sastāda sarakstu uz šā paziņojuma pamata. Kandidātiem jāzina, ka sarakstu var publicēt, turklāt ierakstīšana sarakstā negarantē pieņemšanu darbā.

Izpilddirektoru pēc atklātā atlases procesa beigām kā pagaidu darbinieku saskaņā ar Eiropas Kopienu citu ierēdņu nodarbinātības noteikumu 2. pantu ieceļ amatā uz 5 gadiem, un šo laikposmu var pagarināt. Izpilddirektoru pieņem darbā ar pakāpi A*14/15.

Pilsonība

Kandidātiem jābūt kādas Eiropas Savienības dalībvalsts pilsoņiem.

Iespēju vienlīdzība

Eiropas Savienība rūpīgi raugās, lai personāla atlases procedūrās netiktu pieļauta nekāda veida diskriminācija, un aktīvi aicina pieteikties arī sievietes.

Pieteikšanās procedūra

Lai pieteikums tiktu uzskatīts par derīgu, kandidātiem jāiesniedz motivācijas vēstule, pareizi aizpildīta pieteikuma veidlapa un ne vairāk kā 3 lpp. garš dzīves apraksts (CV) brīvā formā. Pieteikuma veidlapu un citas papildu ziņas var atrast šajā tīmekļa vietnē: http://europa.eu.int/comm/dgs/energy_transport/index_en.html

Pēc pieprasījuma vēlākā procedūras posmā ir jāiesniedz apliecinoši dokumenti.

Pieteikumi pa pastu jāsūta uz šādu adresi:

Commission européenne

Direction générale Énergie et Transports

Unité TREN.A.2

Directeur exécutif de l'Agence ferroviaire européenne

Bureau DM 28 05/102

B-1049 Bruxelles

Iesniegšanas termiņš

Pieteikumi ierakstītā sūtījumā (uz adresē iepriekš norādīto Enerģētikas un transporta ģenerāldirektorātu) jāsūta vēlākais līdz 2004. gada 20. augustam (pasta zīmogs).

Pieteikumi, kas nosūtīti ar kurjerpastu, vēlākais līdz 2004. gada 20. augusta plkst. 17.00 jānosūta uz to pašu adresi.

----